b'\n_START_ARTICLE_\nMobilumo sunaikinimas\n_START_PARAGRAPH_\nMobilumo sunaikinimas (angl. mobility kill, M-kill)\xc2\xa0\xe2\x80\x93 ant\xc5\xbeemin\xc4\x97s ma\xc5\xa1inos pa\xc5\xbeeidimas, d\xc4\x97l kurio ji negali jud\xc4\x97ti, ta\xc4\x8diau \xc4\xafgula dar gali naudoti ma\xc5\xa1inos ginklus. \xc5\xa0is terminas paprastai naudojamas kalbant apie tankus ir kitas kovos ma\xc5\xa1inas, kai pa\xc5\xbeeid\xc5\xbeiami j\xc5\xb3 varikliai, pavaros, vik\xc5\xa1rai ar ratai, d\xc4\x97l ko ma\xc5\xa1ina nebegali va\xc5\xbeiuoti._NEWLINE__NEWLINE_Paprastai tokia ma\xc5\xa1ina \xc5\xa1audyti dar gali, ta\xc4\x8diau d\xc4\x97l nejudrumo paprastai tampa nejudan\xc4\x8diu taikiniu, d\xc4\x97l ko \xc5\xa1ansai b\xc5\xabti visi\xc5\xa1kai sunaikintai labai padid\xc4\x97ja, tod\xc4\x97l \xc4\xafgulos tokias ma\xc5\xa1inas da\xc5\xbeniausiai palieka. Pasibaigus m\xc5\xab\xc5\xa1iui (o kartais\xc2\xa0\xe2\x80\x93 ir m\xc5\xab\xc5\xa1io metu) tokios ma\xc5\xa1inos paprastai gali b\xc5\xabti evakuotos ir suremontuotos._NEWLINE__NEWLINE_\xc5\xa0is sunaikinimas \xc5\xbeymiai nuostolingesnis m\xc5\xab\xc5\xa1\xc4\xaf pralaimin\xc4\x8diai pusei, kadangi ji negali evakuoti ir suremontuoti savo sugadintos technikos. Tuo tarpu laiminti pus\xc4\x97 kai kuriais atvejais gali net i\xc5\xa1lo\xc5\xa1ti\xc2\xa0\xe2\x80\x93 jai lieka prie\xc5\xa1ininko apgadinta technika, ir j\xc5\xb3 technikos kiekis po m\xc5\xab\xc5\xa1io gali net padid\xc4\x97ti (jei abu prie\xc5\xa1ininkai naudoja vienod\xc4\x85 karin\xc4\x99 technik\xc4\x85 ar technin\xc4\x97 politika leid\xc5\xbeia naudoti trof\xc4\x97jin\xc4\x99 technik\xc4\x85)._NEWLINE_Karo metais daug tank\xc5\xb3 b\xc5\xabdavo taip sunaikinti, nors tas sunaikinimas s\xc4\x85lyginis\xc2\xa0\xe2\x80\x93 pasibaigus degalams ar d\xc4\x97l atsargini\xc5\xb3 dali\xc5\xb3 stygiaus jie likdavo prie\xc5\xa1ininkams. Tokius nuostolius Vokietijos-TSRS karo pirmoje pus\xc4\x97je da\xc5\xbeniau patirdavo Raudonoji Armija, o v\xc4\x97liau\xc2\xa0\xe2\x80\x93 Vermachtas.'